laion/Wikipedia-Exotic huggingface dataset:
უანტანის რაიონი

უანტანის რაიონი (ესპ. Distrito de Huantán) — რაიონი პერუში, ლიმის რეგიონის იაუიოსის პროვინციაში. მდებარეობს ზღვის დონიდან 3 290 მეტრზე. 2007 წლის მონაცემებით, მოსახლეობა 966 ადამიანს შეადგენდა, სიმჭიდროვე 1.9 ადამიანი კმ²-ზე. ფართობი 516.35 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
უანიეკის რაიონი

უანიეკის რაიონი (ესპ. Distrito de Huañec) — რაიონი პერუში, ლიმის რეგიონის იაუიოსის პროვინციაში. მდებარეობს ზღვის დონიდან 3 202 მეტრზე. 2007 წლის მონაცემებით, მოსახლეობა 415 ადამიანს შეადგენდა, სიმჭიდროვე 11 ადამიანი კმ²-ზე. ფართობი 37.54 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ვენის საერთაშორისო აეროპორტი

ვენის საერთაშორისო აეროპორტი (ინგლ. Vienna International Airport) ან ვენა-შვეხატი (გერმ. Flughafen Wien-Schwechat) — საერთაშორისო აეროპორტი ავსტრიაში. მდებარეობს დედაქალაქ ვენიდან 18 კილომეტრში, ქალაქ შვეხატში. აეროპორტს შეუძლია მიიღოს ისეთი ფართო ფიუზელაჟის მქონე თვითმფრინავები, როგორიცაა Boeing 747 და Airbus A340. 2008 წელს ვენის საერთაშორისო აეროპორტი აღიარეს ცენტრალურ და აღმოსავლეთ ევროპაში საუკეთესო აეროპორტად. აეროპორტი ააგეს 1938 წელს და მას სამხედრო დანიშნულება ჰქონდა. 1945 წელს იგი გადავიდა დიდი ბრიტანეთის ხელისუფლების ხელში. 1954 წლიდან კი ქვეყნის უპირველესი აეროპორტია. ამ პერიოდში აეროპორტს გააჩნდა ერთი ასაფრენ-დასაჯდომი ბილიკი. აეროპორტის ახალი შენობის მშენებლობა დაიწყო 1960 წელს. 1972 წელს აშენდა მეორე ასაფრენ-დასაჯდომი ბილიკი. ოფიციალური საიტი
კიევ-პეჩერის ლავრა

კიევ-პეჩერის ლავრა (უკრ. Києво-Печерська лавра, რუს. Киево-Печерская лавра), აგრეთვე ცნობილი როგორც კიევის ქვაბულთა ლავრა — უძველესი ქვაბულთა მონასტერი კიევში, უკრაინა. დაფუძნდა 1051 წელს ბერების ანტონი და თეოდოსიუსის მიერ და კიევის რუსეთის მართლმადიდებელი ქრისტიანობის უმნიშვნელოვანესი ცენტრი გახდა. ამჟამად, კიევ-პეჩერის ლავრა, ასევე უკრაინის მართლმადიდებელი ეკლესიის მთავარის მიტროპოლიტ ვოლოდიმირის რეზიდენციის დანიშნულებას ასრულებს. პირველადი ქრონიკების მიხედვით, ადრეულ მე-11 საუკუნეში, ანტონი, ბერძენი ორთოდოქსი ბერი, მთა ათოს ესფიგმენონის მონასტრიდან, რომელიც წარმოშობით ჩერნიგოვის სამთავროდან იყო, რუსეთში დაბრუნდა და კიევში დაფუძნდა, როგორც კიევის რუსეთის სამონასტრო ტრადიციის მისიონერი. საცხოვრებლად მან მერესტოვის მთის ქვაბულის საკანი აირჩია, რომელიც მდ. დნეპრს გადმოჰყურებდა. მის მოწაფეთა რაოდენობა მალე გაიზარდა. მცირე ხანში კიევის კნიაზმა იზიასლავმა მთელი მთა დაუთმო ანტონის ბერებს, რომელთაც აქ მონასტერი დააარსეს. კომპლექსი კონსტანტინოპოლიდან მოწვეულმა ხუროთმოძღვრებმა ააგეს. კიევ-პეჩერის ლავრაში მსახურობდა და იქვეა დაკრძალული ქართველი ეპისკოპოსი ანტონი (აბაშიძე). მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: კიევ-პეჩერის ლავრა Virtual reality tour of the Kiev-Pechersk Lavra of 360 (3D Photointeravtive) დაარქივებული 2020-06-06 საიტზე Wayback Machine.
ტანტამანი

ტანტამანი — ძველი ეგვიპტის მეფე (ფარაონი) ოცდამეხუთე დინასტიიდან, ასევე ქუშის სამეფოს მეფე რომელიც მეფობდა მესამე გარდამავალი პერიოდის დროს. მისი მმართველობა დაიწყო ძვ.წ. 664 წელს და დასრულდა ძვ.წ. 656 წელს ეგვიპტეში, ხოლო ძვ.წ. 653 წელს ქუშის სამეფოში. ტაჰარქა ეგვიპტის ოცდამეხუთე დინასტიის ფარაონის შაბაკას ან შაბატკას ვაჟი იყო, ტახტზე ტაჰარქას შემდეგ ავიდა. ძვ.წ. 656 ეგვიპტის სამეფო ტახტზე ფსამეტიქ I ავიდა. ძვ.წ. 653 ტანტამანის გარდაცვალების შემდეგ ქუშის სამეფოს ტახტზე ატლანერსა ავიდა. XXV დინასტია (ნუბიელები) ეგვიპტის ოცდამეხუთე დინასტია ოცდამეხუთე დინასტიის ფარაონები დაარქივებული 2015-04-12 საიტზე Wayback Machine.
ბაკენრენეფი

ბაკენრენეფი (ასევე ბოკხორისი) — ძველი ეგვიპტის მეფე (ფარაონი) ოცდამეოთხე დინასტიიდან, რომელიც მეფობდა მესამე გარდამავალი პერიოდის დროს. ბაკენრენეფის მმართველობა ძვ.წ. 725 დაიწყო და დასრულდა ძვ.წ. 720, მან 5 წელი სრულად იმეფა. ბაკენრენეფის შემდეგ ეგვიპტე დაიშალა, ზემო ეგვიპტის სათავეში ქუშის სამეფოს მეფე პიანხი მოვიდა, რითაც ზემო ეგვიპტეში ოცდამეხუთე დინასტიის მმართველობა დაიწყო. მხოლოდ ფარაონ შაბაკას მმართველობის დროს გაერთიანდა ეგვიპტე, რა დროსაც შაბაკა მეფობდა, როგორც გაერთიანებული ეგვიპტის ფარაონი და ქუშის სამეფოს მეფე. ეგვიპტე: XXIV დინასტია ეგვიპტის ოცდამეოთხე დინასტია
ალვანთა ისტორია

ალვანთა ისტორია — შუა საუკუნეების სომხური ისტორიოგრაფიის ძეგლი. ტრადიციულად მის ავტორად ითვლება მოვსეს კალანკატვაცი. ნაშრომი დაწერილია VII-X საუკუნეებში ძველ სომხურ ენაზე. ნაშრომი შედგება სამი წიგნისაგან, მასში მდიდარი ცნობებია დაცული კავკასიის ალბანეთის ისტორიის შესახებ. „ალვანთა ისტორიაში“ საკუთრივ კავკასიის ალბანეთის გარდა საყურადღებო ცნობებია დაცული ხაზარებისა და ჰუნების შემოსევების, ბიზანტიის იმპერატორ ჰერაკლეს, სპარსეთის მეფე ხოსროს ომებზე. ასევე ვახტანგ გორგასლის ბრძოლა ირანის წინააღმდეგ, იმდროინდელი სომხეთის სამეფოს ურთიერთობა ქართლთან, ბიზანტიასთან. ნაშრომში დაწვრილებით აღწერილია ბიზანტიელებისა და ხაზარების მიერ 627-628 თბილისის ალყა და მისი აღება. დაცულია მასალები სომეხ-ქართველთა საეკლესიო პაექრობის შესახებ და სხვა. მნიშვნელოვანია ცნობა რუსთა ლაშქრობისა ამიერკავკასიაში (943). Dowsett C. J. F. A Neglected Passage in the «History of the Caucasian Albanians» // Bulletin of the School of Oriental and African Studies.— University of London, 1957.— Vol. 19, No. 3.— pp. 456—468. Мовсес Каланкатуаци. История страны Алуанк / Пер. Ш. В. Смбатяна.— Ереван: Матенадаран, 1984. ↑ Sergio La Porta. The Sense of an Ending: Eschatological Prophecy and the Armenian Historiographical Tradition (7th-10th c.) // Le Muséon. — 2016. — № Muséon 129.2-3. — p. 367.
ვალერი ლობანოვსკი

ვალერი ვასილის ძე ლობანოვსკი (უკრ. Вале́рій Васи́льович Лобано́вський; დ. 6 იანვარი, 1939, კიევი — გ. 13 მაისი, 2002, ზაპოროჟიე) — საბჭოთა უკრაინელი ფეხბურთელი და მწვრთნელი. საბჭოთა კავშირის სპორტის ოსტატი (1960) და დამსახურებული მწვრთნელი (1975). „საპატიო ნიშნისა“ და „შრომის წითელი დროშის ორდენი“ კავალერი. სიკვდილის შემდეგ მიიღო უკრაინის გმირის წოდება (2002). მიიჩნევა ფეხბურთის ისტორიაში ერთ-ერთ საუკეთესო მწვრთნელად. ჟურნალ „World Soccer“-ის ვერსიით შედის საუკეთესო მწვრთნელების სიაში. „ESPN FC“ მიიჩნევს ისტორიაში მე-8 საუკეთესო მწვრთნელად. სათამაშო საბჭოთა კავშირის ჩემპიონი (1): 1961 საბჭოთა კავშირის საფეხბურთო თასის მფლობელი (1): 1964 სამწვრთნელო ევროპის თასების მფლობელთა თასის მფლობელი (2): 1974–1975, 1985–1986 უეფა-ს სუპერთასის მფლობელი (1): 1975 საბჭოთა კავშირის ჩემპიონი (8): 1974, 1975, 1977, 1980, 1981, 1985, 1986, 1990, საბჭოთა კავშირის საფეხბურთო თასის მფლობელი (6): 1974, 1978, 1982, 1985, 1987, 1990 საბჭოთა კავშირის სუპერთასის მფლობელი (3): 1980, 1985, 1986 უკრაინის ჩემპიონი (5): 1997, 1998, 1998–1999, 1999-2000, 2000–2001 უკრაინის თასის მფლობელი (3): 1998, 1998–1999, 1999–2000 თანამეგობრობის თასის მფლობელი (2): 1997, 1998 შეგიძლიათ იხილოთ მედიაფაილები თემაზე „ვალერი ლობანოვსკი“ ვიკისაწყობში. ვალერი ლობანოვსკი — Find a Grave-ზე ვალერი ლობანოვსკის ბიოგრაფია[მკვდარი ბმული]. ukrsoccerhistory.com ↑ The Greatest manager of all time. „World Soccer“, 4-07-2013. ↑ Greatest Managers, No. 8: Lobanovsky. „ESPN FC“, 7-08-2013.
ბორის III

ბორის III (ბულგ. Борис III; დ. 30 იანვარი, 1894 — გ. 28 აგვისტო, 1943) — ბულგარეთის სამეფოს მეორე მეფე 1918–1943 წლებში საქსენ-კობურგ-გოთას დინასტიიდან. ჰქონდა გერმანიის ადმირალის წოდება (1916). ბორის III იყო საკმაოდ პოპულარული მონარქი და წარმოადგენდა ბალკანეთის ისტორიის ერთ-ერთ უმნიშვნელოვანეს ფიგურას ორ მსოფლიო ომს შორის და მეორე მსოფლიო ომის პერიოდში. სამეფო ტახტზე ავიდა 24 წლის, მას შემდეგ, რაც პირველ მსოფლიო ომში დამარცხდა გერმანიის მოკავშირე ბულგარეთი და გადადგა მამამისი ფერდინანდი. სამართავად ჩაიბარა ქაოსის ზღვარზე მყოფი ქვეყანა. 1930 წელს დაქორწინდა ვიტორიო ემანუელე III-ის ქალიშვილზე ჯოვანა სავოიელზე. მოულოდნელად გარდაიცვალა 1943 წლის 28 აგვისტოს, რამდენიმე დღის შემდეგ, რაც დაბრუნდა აღმოსავლეთ პრუსიიდან, სადაც შეხვდა ადოლფ ჰიტლერს. გარდაცვალების ოფიციალური მიზეზი გახდა ინფარქტი, თუმცა ვრცელდებოდა ვერსიები მის შესაძლო მოწამვლაზე. ტახტის მემკვიდე გახდა მისი 6 წლის შვილი სიმეონ II. ვიკისაწყობში არის გვერდი თემაზე: ბორის III King Boris III Honored by the United States Congress. King Boris III, Savior of Bulgarian Jewry King Boris III, concealed savior of the Bulgarian Jews The Case of King Boris III, Unsung Hero of the Holocaust [1] King Boris III, Savior of the Bulgarian Jews დაარქივებული 2016-03-04 საიტზე Wayback Machine. Historical photographs of the royal palace in Sofia Find-A-Grave biography
Q.I

„Q.I“ — ფრანგი მომღერალ მილენ ფარმერის სიმღერა, ალბომიდან Avant que l'ombre.... იგი გამოიცა 2005 წლის 4 ივლისს, ლეიბლზე Polydor. ტექსტი დაწრა მილენმა, მუსიკა კი ლორან ბუტონამ. მუსიკალური ვიდეო გადაიღო ბენუა ლესტანომ, ბუდაპეშტში.. კომპოზიცია პირველ პოზიციაზე ავიდა საფრანგეთისა და ბელგიის სინგლების ჩარტში. სიმღერა ეხება სექსუალურ თემას. ტექსტში მილენი ყვება რომ მოხიბლულია თავისი პარტნიორის ინტელექტით (Q.I, ფრანგულად-ინტელექტი) და აერთიანებს სექსს ინტელექტუალურობასთან. მილენ ფარმერი: ვოკალი, ტექტი ლორან ბუტონა: მუსიკა Polydor: ლეიბლი დომინიკ ისერმანი: ფოტო ჰენრი ნოი: დიზაინერი ↑ Mylène Farmer – "Q.I" – Videoclip French. Mylene.net. ციტირების თარიღი: 17 December 2007. ↑ Troadec, Michel (5 April 2005). „Dans le monde sensuel de Mylène Farmer“. Ouest-France (French). ციტირების თარიღი: 20 March 2008.[მკვდარი ბმული]
პალე დე ლა დეკუვერტი

პალე დე ლა დეკუვერტი (ფრანგ. Palais de la découverte - აღმოჩენის სასახლე), პარიზის მუზეუმი და კულტურულ-სამეცნიერო ცენტრი. მდებარეობს მე-8 ოლქში, ფრანკლინ დელანო რუზველტის გამზირზე. იგი შეიქმნა 1937 წელს ჟან პერენის მიერ ხელოვნებისა და ტექნიკის საერთაშორისო გამოფენისათვის. აქ იმართება სამეცნიერო კონფერენციები, ექსპერიმენტების ჩვენება . მთავარი მიზანია არა მეცნიერების ვულგარიზება, არამედ მისადმი ინტერესის გაღვივება. სასახლეში არსებობს რამდენიმე თემისადმი მიძღვნილი დარბაზი, ეს თემებია: ასტრონომია და ასტროფიზიკა ქიმია მათემატიკა ფიზიკა ბუნებისმეტყველება არსებობს ასევე: ფსიქოტექნიკური ტესტების დარბაზი მათემატიკასა და ფიზიკაში მცირე სამუშაოებისათვის განკუთვნილი ოთახები. კიპერმეტროპოლის დარბაზი, რომელმაც ფუნქციონირება შეწყვიტა 2003 წელს. პალე დე ლა დეკუვერტის საიტი გრან პალეს ოფიციალური საიტი დაარქივებული 2013-04-23 საიტზე Wayback Machine. პალე დე ლა დეკუვერტის გადასარჩენად შექმნილი პეტიცია
ხარკივის მეტროპოლიტენი

ხარკივის მეტროპოლიტენი (უკრ. Харківський метрополітен) — უკრაინის ქალაქ ხარკივის საქალაქო ტრანსპორტის უმთავრესი სახეობა. ხარკივის მეტროპოლიტენი უკრაინის რიგით მეორე და სსრკ-ის რიგით მეექვსე (მოსკოვის, სანქტ-პეტერბურგის, კიევის, თბილისისა და ბაქოს მეტროპოლიტენების შემდეგ.) ჩქაროსნული გადამყვანია. მეტროპოლიტენს ყოველდღიურად 633,150 (2013 წლის მონაცემებით) მგზავრი გადაჰყავს. 2013 წლის მონაცემებით, ხარკივის მეტროთი 231.1 მილიონმა ადამიანმა იმგზავრა. მეტრო შედგება სამი ხაზისგან და 29 სადგურისგან, რომელთა საერთო სიგრძე 39.6 კილომეტრია. პირველად, 1975 წელს, ხოლოდნოგორსკო-ზავოდსკაიას ხაზი გაიხსნა, მას მოჰყვა მეორე, სალტოვსკაიას ხაზი 1984 წელს, ხოლო 1995 წელს ხარკივის მეტროპოლიტენს ალექსეევსკაიას ხაზი შეემატა. მეტროპოლიტენთა სია ↑ 1.0 1.1 1.2 ოფიციალური საიტი. დაარქივებულია ორიგინალიდან — 2019-10-12. ციტირების თარიღი: 24 ივნისი, 2019. ↑ АРХІВ. ПАСАЖИРСЬКІ ПЕРЕВЕЗЕННЯ (უკრ.). Головне управління статистики у Харківській області. kh.ukrstat.gov.ua. დაარქივებულია ორიგინალიდან — 2019-09-08. ციტირების თარიღი: 2019-06-24. ხარკივის მეტრო — ოფიციალური საიტი (უკრაინული)
ტაკელოტ II

ტაკელოტ II — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. ტაკელოტს მმართველობა სავარაუდოდ დაიწყო ძვ.წ. 840 წელს და დასრულდა ძვ.წ. 817 წელს. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
პედუბასტის I

პედუბასტის I — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. პედუბასტის I-ის მმართველობა სავარაუდოდ დაიწყო ძვ.წ. 835 ან 824 წელს და დასრულდა ძვ.წ. 810 ან 799 წელს. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
შეშონქ VI

შეშონქ VI — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. უცნობია თუ როდის დაიწყო და დასრულდა შეშონქ VI-ის მმართველობა, ცნობილია, რომ მან დაახლოებით 6 წელი იმეფა. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
უნივერსალური ექსპოზიცია (1900)

1900 წლის მსოფლიოს უნივერსალური ექსპოზიცია (Exposition Universelle) — საფრანგეთის დედაქალაქ პარიზში ჩატარებული მსოფლიო გამოფენა XIX საუკუნის უმნიშვნელოვანესი მიღწევების აღსანიშნავად და მომავალი საუკუნის განვითარების დასაჩქარებლად. ექსპოზიცია 50 მილიონზე მეტმა ადამიანმა მოინახულა (იმ დროის მსოფლიო რეკორდი), თუმცა ორგანიზატორებისთვის მომგებიანი არ ყოფილა და საფრანგეთის მთავრობას 2 მილიონი ფრანკი დაუჯდა. ექსპოზიციაზე 76 000 საგამოფენო სტენდი იყო და 1,12 კვ. კმ ფართობი ეჭირა. ამ ექსპოზიციაზე მოხდა პირველად ხმოვანი კინოსა და ესკალატორის პრეზენტაცია. აქვე გამოფენილი იყო პანორამების და პანორამული ტექნოლოგიების დიდი რაოდენობა, როგორიცაა სინეორამა, მარეორამა და ტრანს-ციმბირული რკინიგზის პანორამა. ექსპოზიცია გრძელდებოდა 14 აპრილიდან 10 ნოემბრამდე. სპეციალურმა კომიტეტმა გუსტავ ეიფელის ხელმძღვანელობით ოქროს მედალი მიანიჭა ლავრ პროსკურიაკოვის პროექტს ენისეის ხიდისთვის კრასნოიარსკში. სპეციალურად ექსპოზიციისთვის აგებულ იქნა პარიზის მრავალი დღეისთვის ღირსშესანიშნავი შენობა-ნაგებობა, მათ შორის ლიონის სადგური, ორსეს სადგური (ამჟამად ორსეის მუზეუმი), ალექსანდრე III-ის ხიდი, გრან პალე, ლა რუში, და პეტი პალე. ვიკისაწყობში არის გვერდი თემაზე: უნივერსალური ექსპოზიცია (1900) პარიზის უნივერსალური ექსპოზიცია (1900) სურათები. პარიზის უნივერსალური ექსპოზიცია, 1900 დაარქივებული 2008-08-10 საიტზე Wayback Machine. უილიამ ჰენრი გოდიერის (1846–1923) სურათები, ბრუკლინის მუზეუმიდან. 1900 წლის პარიზის ექსპოზიცია.
ოსორკონ III

ოსორკონ III — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. უცნობია თუ როდის დაიწყო და დასრულდა ოსორკონ III-ის მმართველობა, ცნობილია, რომ მან დაახლოებით 28 წელი იმეფა. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
ტაკელოტ III

ტაკელოტ III — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. უცნობია თუ როდის დაიწყო და დასრულდა ტაკელოტ III-ის მმართველობა, ცნობილია, რომ მან დაახლოებით 13 წელი იმეფა. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
რადამუნი

რადამუნი — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. უცნობია თუ როდის დაიწყო და დასრულდა რადამუნის მმართველობა, ცნობილია, რომ მან დაახლოებით 2-3 წელი იმეფა. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
ჰარსიეს I

ჰარსიეს I — ძველი ეგვიპტის მეფე (ფარაონი) ოცდამესამე დინასტიიდან, რომელიც მეფობდა მესამე გარდამავალი პერიოდის დროს. ჰარსიეს I-ის მმართველობა სავარაუდოდ დაიწყო ძვ.წ. 880 წელს და დასრულდა ძვ.წ. 860 წელს. XXIII დინასტია დაარქივებული 2015-03-11 საიტზე Wayback Machine. ეგვიპტის ისტორია: XXIII დინასტია ეგვიპტის ოცდამესამე დინასტია
შეშონქ I

შეშონქ I (ასევე შეშონკ I, შოშენქ I) — ძველი ეგვიპტის მეფე (ფარაონი) ოცდამეორე დინასტიიდან, რომელიც მეფობდა მესამე გარდამავალი პერიოდის დროს. მისი მმართველობა დაიწყო ძვ.წ. 943 წელს და დასრულდა ძვ.წ. 922 წელს. ოცდამეორე დინასტია დაარქივებული 2015-03-11 საიტზე Wayback Machine. ეგვიპტის ოცდამეორე დინასტია ოცდამეორე დინასტიის ფარაონები დაარქივებული 2015-04-07 საიტზე Wayback Machine.
ოსორკონ I

ოსორკონ I — ძველი ეგვიპტის მეფე (ფარაონი) ოცდამეორე დინასტიიდან, რომელიც მეფობდა მესამე გარდამავალი პერიოდის დროს. მისი მმართველობა დაიწყო ძვ.წ. 922 წელს და დასრულდა ძვ.წ. 887 წელს. ოსორკონი ტახტზე მამის შეშონქ I-ის შემდეგ ავიდა, ძვ.წ. 887 კი ოსორკონის გარდაცვალების შემდეგ, ეგვიპტის სამეფო ტახტზე მისი ვაჟი შეშონქ II ავიდა. ოცდამეორე დინასტია დაარქივებული 2015-03-11 საიტზე Wayback Machine. ეგვიპტის ოცდამეორე დინასტია ოცდამეორე დინასტიის ფარაონები დაარქივებული 2015-04-07 საიტზე Wayback Machine.
ლორდი (მომღერალი)

ელა მარია ლანი იელიჩ-ო'კონორი (ინგლ. Ella Marija Lani Yelich-O'Connor ცნობილი თავისი სასცენო სახელით ლორდი (Lorde); დ. 7 ნოემბერი, 1996) — ახალ ზელანდიელი მომღერალი და სიმღერების მწერალი. დაიბადა ტაკაპუნაში და გაიზარდა დევონპორტში, ოკლანდში. ო'კონორი ბავშვობიდანვე იყო შემოქმედებითი პიროვნება. ახალგაზრდა ასაკში Universal Music-თან გააფორმა კონტრაქტი და მოგვიანებით დაიწყო თანამშრომლობა პროდიუსერ ჯოულ ლიტლთან, რომელმაც დაეხმარა სიმღერების წერაში. მისი მომღერლის დებიუტი შედგა 2012 წელს, როდესაც მან გამოუშვა პირველი EP The Love Club EP. პროექტმა ჩარტებში მე-2 ადგილი დაიკავა ახალ ზელანდიასა და ავსტრალიაში. 2013 წელს ო'კონორმა გამოუშვა თავისი პირველი სინგლი „Royals“. სიმღერა საერთაშორისო ჰიტი გახდა, რომელმაც პირველი პოზიცია დაიკავა Billboard Hot 100-ში. 1987 წლის შემდეგ ლორდი გახდა ყველაზე ახალგაზრდა შემსრულებელი, რომლის სინგლმა პირველ ადგილამდე მიაღწია აშშ-ში. მოგვიანებით, იმავე წელს, მან გამოუშვა სადებიუტო ალბომი Pure Heroine. დისკმა ახალ ზელანდიასა და ავსტრალიაში პირველი ადგილი დაიკავა, ხოლო Billboard 200-ში – მე-3. ალბომიდან კიდევ ოთხი სინგლი გამოსცა იმავე წელს – „Tennis Court“, „Team“, „No Better“ და „Glory and Gore“. ლორდიმ 2014 წელს დაწერა სიმღერა „Yellow Flicker Beat“ ფილმისთვის „შიმშილის თამაშები: კაჭკაჭჯაფარა – ნაწილი 1“. ლორდის მუსიკა მოიცავს ჟანრებს, რომელთა შორის არის დრიმ-პოპი და ინდიტრონიკა თანხლებით. მომღერალს მიღებული აქვს გრემის ორი, ბრიტანეთის მუსიკის ერთი და ახალი ზელანდიის ათი მუსიკალური ჯილდო. 2013 Pure Heroine (2013) Melodrama (2017) Solar Power (2021) ოფიციალური საიტი ლორდი საიტზე Discogs ლორდი MTV-ის საიტზე ლორდი კინოფილმების ინტერნეტ-მონაცემთა ბაზაში
ამაპა

ამაპა (პორტ. Amapá, AP) — შტატი 1990-დან, ბრაზილიის ჩრდილო-აღმოსავლეთში. ტერიტორიის უდიდესი ნაწილი დაბლობია. ფართობი – 143 ათასი კმ². მოსახლეობა – 0,56 მლნ. კაცი ქალაქები (ათ.) – მაკაპა (221), სანტანა (82).
Austrian Airlines

Austrian Airlines, ზოგჯერ უბრალოდ Austrian — ავსტრიის უმსხვილესი ავიაკომპანია. გაერთიანებულია გერმანულ Lufthansa Group-ში. კომპანიის შტაბ-ბინა მდებარეობს ქალაქ შვეხატში, რომელიც ვენის იურისდიქციაშია. დაარსდა 1957 წლის 30 სექტემბერს. ავიაკომპანიის საბაზო აეროპორტია - ვენის საერთაშორისო აეროპორტი. Austrian Airlines ფრენებს მსოფლიოს 130 სხვადასხვა მიმართულებით ახორციელებს. ის აგრეთვე Star Alliance-ს წევრია. . ↑ 1.0 1.1 „Directory: World Airlines“. Flight International. 27 March 2007. p. 81. ↑ "Firmensitz von Austrian Airlines ist korrekt" APA-OTS, Retrieved on 25 September 2009 ↑ "Information about the city plan დაარქივებული 2006-12-12 საიტზე Wayback Machine. " City of Schwechat, Retrieved on 5 September 2009 ოფიციალური საიტი Austrian Airlines Group დაარქივებული 2010-01-05 საიტზე Wayback Machine. Austrian Airlines stock information დაარქივებული 2008-04-24 საიტზე Wayback Machine. Austrian Airlines-ის სპორტული კლუბები დაარქივებული 2017-04-23 საიტზე Wayback Machine.
თულაშვილი

საკუთარი სახელი თულაშვილი შეიძლება აღნიშნავდეს ერთ-ერთ შემდეგ პიროვნებათაგანს: ანა თულაშვილი — პიანისტი გაბრიელ თულაშვილი — სამხედრო პირი გიორგი თულაშვილი — რუსეთის არმიის გენერალ-მაიორი ვახტანგ თულაშვილი — ჟურნალისტი, პუბლიცისტი ივანე თულაშვილი — ინჟინერი, პედაგოგი თულაშვილები — საგვარეულო საქართველოში
ივანე თულაშვილი

ივანე ნიკოლოზის ძე თულაშვილი (დ. 21 აგვისტო, 1863, თბილისი — გ. 20 თებერვალი, 1930, იქვე) — ქართველი ინჟინერ-მშენებელი. საშუალო განათლება მიიღო მშობლიურ ქალაქში, ხოლო 1890 წელს უმაღლესი — პეტერბურგში. დაამთავრა საინჟინრო სასწავლებელი და ნიკოლოზის სამხედრო-საინჟინრო აკადემია. დიდხანს ცხოვრობდა და მოღვაწეობდა მოსკოვში, ეწეოდა პედაგოგიურ საქმიანობას. პარალელურად ასრულებდა პრაქტიკულ სამშენებლო და არქიტექტურულ სამუშაოებს. 1921 წელს ივანე ჯავახიშვილისაგან მიიღო მოწვევა და ჩამოვიდა თბილისში. აქტიურად მონაწილეობდა უნივერსიტეტის პოლიტექნიკური ფაკულტეტის ჩამოყალიბებაში. როცა ამ ფაკულტეტის ბაზაზე შეიქმნა პოლიტექნიკური ინსტიტუტი (ამჟამად საქართველოს ტექნიკური უნივერსიტეტი), გამოცდილი თეორეტიკოსი წლების მანძილზე განაგებდა სამშენებლო ხელოვნების კათედრას. დაკრძალულია მწერალთა და საზოგადო მოღვაწეთა დიდუბის პანთეონში. ქართული საბჭოთა ენციკლოპედია, ტ. 5, თბ., 1980. — გვ. 8. ზ. ბაბუნაშვილი, თ. ნოზაძე, „მამულიშვილთა სავანე“, გვ. 180, თბ., 1994 ივანე თულაშვილი — საქართველოს ბიოგრაფიული ლექსიკონი
ვალენტინ თოფურიძე

ვალენტინ ბაგრატის ძე თოფურიძე (დ. 13 იანვარი, 1908, თბილისი — გ. 1 თებერვალი, 1980, იქვე) — ქართველი მოქანდაკე, საქართველოს სახალხო მხატვარი, სსრკ-ის სამხატვრო აკადემიის ნამდვილი წევრი, სსრკ-ის სახელმწიფო პრემიის ლაურეატი. საშუალო სკოლა სარატოვში დაამთავრა და იქვე შევიდა უნივერსიტეტში ფიზიკა-მათემატიკის ფაკულტეტზე. 1924 წელს ჩამოვიდა თბილისში და თბილისის სამხატვრო აკადემიის სტუდენტი გახდა. აქ მისი მასწავლებლები იყვნენ ცნობილი მოქანდაკეები და მხატვრები: იაკობ ნიკოლაძე, ნიკოლოზ კანდელაკი, ევგენი ლანსერე, იოსებ შარლემანი და სხვა. ვ. თოფურიძე ჯერ კიდევ სტუდენტობისას ჩაება აქტიურ შემოქმედებით ცხოვრებაში და სიცოცხლის ბოლომდე არ შეუწყვეტია დაძაბული შრომა. პირველი ნაბიჯებიდანვე იგრძნობოდა შემოქმედის სწრაფვა მონუმენტური პლასტიკისადმი, რაზეც მეტყველებს 30-იან წლებში შესრულებული ნამუშევრები, თბილისში კინოთეატრ „რუსთაველის“ ფასადის ფიგურები, ლადო კეცხოველის ბიუსტი კომუნარების ბაღში და სხვა. სამამულო ომის გამარჯვებას მიუძღვნა ერთ-ერთი ნამუშევარი — ჭიათურის დრამატული თეატრის ფასადზე ქალის ალეგორიული ფიგურა „გამარჯვება“, რისთვისაც 1949 წელს სახელმწიფო პრემია მიენიჭა. 1955 წლიდან იყო თბილისის სამხატვრო აკადემიის პროფესორი. დაჯილდოვებული იყო „საპატიო ნიშნის“ ორდენითა და მედლებით. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 180, თბ., 1994 ვალენტინ თოფურიძე — საქართველოს ბიოგრაფიული ლექსიკონი
დავით თორაძე

დავით (გუგული) ალექსანდრეს ძე თორაძე (დ. 14 აპრილი, 1922, თბილისი — გ. 8 ნოემბერი, 1983, იქვე) — ქართველი კომპოზიტორი, პროფესორი, საქართველოს სსრ სახალხო არტისტი. სკოლის ასაკში, როგორც განსაკუთრებული მუსიკალური მონაცემების მქონე ჭაბუკი ჩარიცხეს თბილისის კონსერვატორიასთან არსებულ ნიჭიერ ბავშვთა ჯგუფში ერთდროულად საფორტეპიანო და საკომპოზიციო განხრით. მისი მასწავლებლები იყვნენ პროფესორები ა. ვირსალაძე და ს. ბარხუდარიანი. 1937 წელს განაგრძო მეცადინეობა თბილისის კონსერვატორიაში. 1939–1941 წლებში საკომპოზიციო ხელოვნებას სრულყოფს კომპოზიტორ რ. გლიერთან მოსკოვის კონსერვატორიაში. შემოქმედებით სარბიელზე დ. თორაძე გამოდის ორმოციან წლებიდან. 1946 წელს სრულდება მისი პირველი სიმფონია, 1947 წელს პირველი ოპერა, ხოლო 1949 წელს შექმნილი გმირულ-პატრიოტული ბალეტი „გორდა“, რომელიც ქართულ მუსიკალურ-ქორეოგრაფიული ხელოვნების დიდმნიშვნელოვან, საეტაპო მოვლენად იქნა აღიარებული. „გორდაში“ დიდი მხატვრული ძალით, მასშტაბურობით გამოიკვეთა ჩვენი ეროვნული ბალეტის თავისთავადობა. იგი წარმატებით დაიდგა მოსკოვში, უნგრეთში, პოლონეთში, საბალეტო ხელოვნების საერთაშორისო ფესტივალზე პარიზში და მრავალ სხვა ქალაქში. ასეთივე წარმატება ხვდა დიდი სამამულო ომის თემაზე შექმნილ ბალეტს „მშვიდობისათვის“. მაყურებელი გულთბილად შეხვდა ქართული ხელოვნებისა და ლიტერატურის დეკადაზე წარმოდგენილ კომპოზიტორის ახალ ოპერას „ჩრდილოეთის პატარძალი“, რომელიც ეძღვნება ა. გრიბოედოვისა და ნ. ჭავჭავაძის ტრაგიკულ სიკვდილს. 1977 წელს დ. თორაძემ შექმნა მუსიკა ფილმ-ბალეტისათვის „მწირი“. იმავე წელს იგი დადგა და გადაიღო ცნობილმა ბალეტმაისტერმა მ. ლავროსვსკიმ. ამ ნამუშევარს საბალეტო ფილმების საერთაშორისო ფესტივალზე ნიუ-იორკში ერგო „გრან პრი“. კომპოზიტორის მდიდარი შემოქმედებიდან აღსანიშნავია ორი სიმფონია, უვერტურა როკვა, საგუნდო პოემათა ციკლი ქართული ჩანახატები, საფორტეპიანო კონცერტი. ცალკე უნდა ითქვას მის საესტრადო და კინო მუსიკაზე. მან შექმნა შესანიშნავი მუსიკა კინოფილმებისათვის: „დღე უკანასკნელი, დღე პირველი“, „პალიასტომი“, „შეხვედრა წარსულთან,“ „კაცია ადამიანი?!“ და სხვა. 1953 წლიდან პედაგოგიურ მოღვაწეობას ეწეოდა თბილისის კონსერვატორიაში, რომლის პროფესორი იყო 1973 წლიდან. კომპოზიტორის მეუღლე, ლიანა ასათიანი ცნობილი კინომსახიობი, რესპუბლიკის დამსახურებული არტისტი, ხოლო ვაჟიშვილი ლექსო თორაძე მსოფლიოში საყოველთაოდ აღირებული პიანისტი, საერთაშორისო კონკურსების ლაურეატი. დავით თორაძეს მინიჭებული ჰქონდა სახელმწიფო პრემიის ლაურეატის წოდება, დაჯილდოვებული იყო ლენინის და „საპატიო ნიშნის“ ორდენებით. დაკრძალულია მწერალთა და საზოგადო მოღვაწეთა დიდუბის პანთეონში. 1945 ჭირვეული მეზობლები 1959 დღე უკანასკნელი, დღე პირველი 1963 პალიასტომი 1966 შეხვედრა წარსულთან 1970 სემირამიდას ბაღები 1975 გაქცევა გათენებისას 1975 ღვინის ქურდები 1979 კაცია ადამიანი?! 1984 სანამ წვიმა გადივლიდეს 1976 მწირი (კინობალეტი) ზ. ბაბუნაშვილი, თ. ნოზაძე, „მამულიშვილთა სავანე“, გვ. 177, თბ., 1994 დავით თორაძე — საქართველოს ბიოგრაფიული ლექსიკონი დავით თორაძე — ეროვნული ფილმოგრაფია დავით თორაძე კინოფილმების ინტერნეტ-მონაცემთა ბაზაში